20.11.14 - 2

**Gjennomgang av tidligere arbeid tilknyttet tverrfaglige studieprogrammer og forslag til videre arbeid**

Det tidligere arbeidet har fokusert på å utvikle og opprettholde gode forskningsbaserte tverrfaglige utdanningstilbud som bidrar til faglig utvikling ved fakultetet.

Den forrige arbeidsgruppen (Goksøyr-utvalget 2010) hadde et omfattende mandat som skulle utarbeide retningslinjer og mekanismer for tverrfaglige studieprogrammer og brukeremneundervisning ved fakultetet[[1]](#footnote-1).

**Har beskrivelsen av forholdene for og rundt tverrfaglige studieprogrammer endret seg siden rapporten ble skrevet i 2010?**

SWOT-analysen er fremdeles gyldig, svakheter og trusler er fremdeles gjeldende.

Det tverrfaglige studieprogrammene skal driftes innen den økonomiske rammen av de administrative instituttene.

De elektroniske støttesystemene, særlig FS, er ikke tilpasset studieprogrammer som driftes på tvers av institutter og fakulteter.

Punkter i SWOT-analysen fra 2010 av særlig relevans for arbeidsgruppen:

Svakheter

Avhengig av enkeltpersoner

Mangler forpliktende avtaler med instituttene

Mangler systemer for planlegging av timeplaner på tvers av fakultetet

Sårbare for endringer i emnetilbudet

Trusler

Studentene mangler tilhørighet til institutt/fagmiljø

**Forslag til tiltak**

1. **Forankring av og ansvarsplassering for tverrfaglige studieprogrammer**
2. Faglig og administrativ forankring ved opprettelse av nye tverrfaglige studieprogrammer

Avtalemalene som ble utarbeidet i 2010er fremdeles gyldige men kan utvides noe for enda sterkere forankring i fagmiljøene og i det administrative instituttet.

Det er viktig å bruke avtalemalene. For nye programmer kan avtalen suppleres med en intensjonserklæring fra hvert av de bidragende instituttene om deres forventninger, målsetninger og faglige forpliktelse inn i det tverrfaglige programmet. Det gjelder både bidrag til programstyret og undervisning.

Det skrives en egen erklæring fra det administrative instituttet om administrativt ansvar og likestilling med disiplinprogram på instituttet.

Fakultetet forplikter seg til å bidra med økning i den økonomiske rammen til det administrative instituttet med kr. 50000,- per år til ekstra kostnader til programsensur, reise for programsensor, økonomisk støtte til fagutvalg, klasseledere og representasjon/bevertning til programmøter for det tverrfaglige programmet.

I sum vil dette forplikte alle involverte parter, samtidig som det gis en anerkjennelse av at det administrative instituttet påtar seg et ekstra ansvar og en ekstra økonomisk utgift ved å ha det administrative ansvaret.

1. Faglig og administrativ forankring av allerede eksisterende tverrfaglige studieprogrammer

De programmene som ikke har avtale oppretter slike så snart som mulig. Det administrative instituttet anerkjennes med en økning i den økonomiske rammen til det administrative instituttet med kr. 50000,- per år til ekstra kostnader til programsensur, reise for programsensor, økonomisk støtte til fagutvalg, klasseledere og representasjon/bevertning til programmøter for det tverrfaglige programmet.

Det skrives en egen erklæring fra det administrative instituttet om administrativt ansvar og likestilling med disiplinprogram på instituttet.

Avtalene sendes til signering av alle involverte instituttledere og legges frem for Studiestyret.

Studiestyret responderer med et brev til alle involverte parter (involverte institutter og tverrfaglige studieprogrammer) med en anerkjennelse av avtalene og en påminning om mandatet til programstyrene.

I sum vil dette forplikte alle involverte parter, samtidig som det er en anerkjennelse av at det administrative instituttet påtar seg et ekstra ansvar og en ekstra økonomisk utgift ved å ha det administrative ansvaret.

1. **Representasjon i Studiestyret**

Det kan vurderes om programstyreledere for de tverrfaglige programmene skal være representert i Studiestyret. Det er viktig for en forankring av programstyrene til det totale studiearbeidet ved fakultetet og synliggjøring av disse studieprogrammene ved fakultetet på lik linje med disiplinprogrammene. For at ikke studiestyret skal bli for stort foreslås det faste representanter fra tverrfaglige programstyreledere (som kan gå på rundgang per år, programstyreperiode eller annet passende) og hvor der resterende tverrfaglige programstyrelederne er vararepresentanter. Alle (faste og vararepresentanter) får tilsendt innkalling og sakspapirer til hvert møte slik at alle er informert på lik linje med disiplinprogramstyreledere.

1. **Informasjon og kommunikasjon**

QUICKFIX

* Referater fra programstyremøter

ePhorte benyttes som kommunikasjonskanal i tråd med arbeidsgruppens anbefaling.

Det opprettes en sak pr år og godkjente referater legges fortløpende på saken som X-notat med kopi til de involverte instituttene. Da kan alle institutter distribuere innad på sitt institutt etter behov. Alle programstyrerepresentantene får også tilsendt godkjent referat etter hvert programstyremøte.

Oppstart: Snarest mulig.

Forslag til årshjul for møtevirksomhet mellom tverrfaglige programmer

Tema/agenda kan være løs men aktuelle tema til møtene kan studieplanendringer, timeplaner, felles problemer - felles løsning, timeplan, eksamensplan, studieplanendringer og andre sesongaktuelle tema.

* To lunsjmøter (ett vår og ett høst) på tvers for alle koordinatorer og programstyreledere (Hege starter i januar 2015).
* Ett møte (når?)mellom koordinator og programstyreleder på tverrfaglig program sammen med instituttleder og programstyreleder på administrativ institutt.
* Ett møte (når?) for programstyreledere alene på de tverrfaglige programmene.
* To møter (vår og høst) for administrative koordinatorer på tverrfaglige programmer.

1. **Studentenes tilhørighet**

Synliggjøre administrativt institutt som de tverrfaglige studentenes «hjemmeinstitutt»

Oppfordre studentene til å bruke gamle og nye fellesarealer.

Knytte nettverk mellom fagutvalgene.

Det er mye godt studentarbeid som gjøres i fagutvalgene for å gi studentene på de tverrfaglige programmene en følelse av tilhørighet. Det er viktig at alle fagmiljøene som bidrar inn i tverrfaglige studieprogrammer støtter studentene i deres arbeid for å få dette til. Det kan være gjennom økonomiske ressurser og også å stille arealer til disposisjon for ulike arrangementer. Det er gledelig at det nå etableres et lokale for slikt på Realfagbygget.

1. **Tilpassing av administrative støttesystemer, særlig FS, til tverrfaglige studieprogrammer**

Dette er en omfattende problemstilling som både tar opp i seg hvordan vi kan bli mer effektiv i den daglige saksbehandlingen og mindre avhengig av manuelle systemer og enkeltpersoner, som for eksempel ved fordeling av resultatmidler for masterstudenter som er veiledet ved ulike institutter og fakulteter. Det er kanskje tverrfaglige masterprogrammer som har størst behov for en forenkling/forbedring i FS.

Det er også en annen side ved dette og det gjelder hvilken løsning som velges og om systemene kan tilpasses ulike strukturer i studieprogrammene våre (for eksempel med og uten studieretninger i tverrfaglige masterprogrammer) eller om vi på tilpasse programstrukturen for å få en god elektronisk løsning for våre driftsbehov.

1. **Paraplyvisning på egen nettside**

Synliggjøring av det tverrfaglige studietilbudet på en egen nettside og vise kobling mellom forskningsbasert utdanning og forskningen som studieprogrammene er tilknyttet

**Videre arbeid**

Arbeidsgruppen må jobbe videre med utredningene av tiltakene i punkt 1-6.

Sett i lys av SWOT-analysen fra 2010 er det innen disse hovedområdene vi kan styrke de administrative rammene for de tverrfaglige programmene og legge til rette for at de oppfyller sin rolle som gode forskningsbaserte utdanningstilbud som bidrar til faglig utvikling ved fakultetet.

Terje & Hege

1. ePhorte 09/12377

   Fakultetsstyresak 86/2009 [↑](#footnote-ref-1)